Nafarroako Parlamentuak, 2022ko irailaren 8an egindako Osoko Bilkuran, honako erabaki hau onetsi zuen: “Erabakia. Horren bidez, Horren bidez, Nafarroako Gobernua premiatzen da Estatuko Gobernuari exiji diezaion Hitzarmen Ekonomikoari buruzko abenduaren 26ko 28/1990 Legean ezarritakoa betetzea”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du, Estatuko Gobernuari exiji diezaion Hitzarmen Ekonomikoari buruzko abenduaren 26ko 28/1990 Legean ezarritakoa betetzea, halako moduz non sortzen diren zerga berriak esparru horretan sartuko diren eta Foru Komunitatean kudeatu ahalko diren.

2. Nafarroako Parlamentuak Espainiako Gobernua premiatzen du Hitzarmen ekonomikoan sar ditzan energia-enpresei eta banku- zein kreditu-entitateei ezarriko zaizkien aldi baterako karga berriak, Diputatuen Kongresuan eztabaidatzeko daudenak, Nafarroako Foru Komunitateari aitortze aldera karga berri horiek arautu eta kudeatzeko eskumena.

3. Nafarroako Parlamentuak Nafarroako Gobernua premiatzen du Nafarroako Kontseiluari txosten bat eska diezaion, Nafarroako Foru Araubidearen eskumenaren defentsa indartuko duena, ikusirik gaur egun zer idazketa duen energiaren arloko eta kreditu-entitate eta -establezimenduen arloko aldi baterako kargak jartzeko Legeak, Diputatuen Kongresuan berriki aurkeztu denak”.

Iruñean, 2022ko irailaren 9an

Lehendakaria: Unai Hualde Iglesias